
PL.x 370


AVIZ
asupra propunerii legislative pentru modificarea Legii nr. 109/ 3 mai 2005 privind instituirea indemnizaţiei pentru activitatea de liber – profesionist a artiştilor interpreţi sau executanţi din România


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 109/ 3 mai 2005 privind instituirea indemnizaţiei pentru activitatea de liber – profesionist a artiştilor interpreţi sau executanţi din România, trimisă cu adresa nr. Pl.x- 370 din 25 aprilie 2006 şi înregistrat sub nr. 31/576 din 26.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 18 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 7 iunie 2006.


Membrii comisiei au examinat propunerea legislativă supusă aprobării,  expunerea de motive, avizul favorabil al Consilului Legislativ cu nr. 1655/18.11.2005 şi punctul de vedere al Guvernului, cu nr. 160 din 13.01.2006, care nu susţine adoptarea acestei iniţiative legislative.
În urma dezbaterilor, constatându-se că propunerea legislativă încalcă prevederile Legii sindicatelor nr. 54/2003, membrii comisiei au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

Dr. George Cucu

